આર્થિક દૃષ્ટિએ આવકનો સારો યોગ છે. તમે જે કામ કરી રહ્યા છો તેનું વળતર પૂરેપૂરું મળતું જણાય છે, પરંતુ સાથે સાથે ખર્ચ પણ વધુ થશે. યોગ્યતા અનુસાર કામ મળતું દેખાય છે. ર૬ જાન્યુ.થી કામમાં ઘણા ફેરફાર થતા જોવા મળશે. જે જાતકોને વધારાનું કામ કરવું હશે તેમને નવી તક મળશે. આ સમયગાળામાં મુસાફરીથી પણ ફાયદો થશે. માર્ચ મહિના દરમ્યાન સટ્ટાનું કામ કરતાં જાતકોને વિશેષ લાભ મળતો દેખાય છે. નોકરિયાત વર્ગ માટે આ સમય લાભકર્તા દેખાય છે. જે જાતકો પોતાની પહેલી નોકરી શોધી રહ્યા છે તેમની ઇચ્છા ર૬ જાન્યુઆરી બાદ પૂરી થાય. નોકરીમાં બદલી-બઢતી-પ્રમોશનની રાહ જોઈ રહ્યા છે તેમના માટે આ વર્ષ લાભદાયી સાબિત થતું જોવા મળે છે.